Presuda Općeg suda (peto vijeće) od 25. veljače 2016. – Musso protiv Parlamenta
(spojeni predmeti T‑589/14 i T‑772/14)
„Prihodi zastupnika u Parlamentu – Starosna mirovina – Obveza francuskih zastupnika da svoju mirovinu zahtijevaju u nacionalnom sustavu – Pravilo o zabrani kumuliranja – Provedbene mjere Statuta zastupnika – Odluka donesena nakon postupka žalbe – Obavijest o terećenju – Odluka o prekidu isplate mirovine – Načelo kontradiktornosti – Razuman rok – Obveza obrazlaganja“
1.                     Sudski postupak – Akt kojim se pokreće postupak – Zahtjev – Izmjena u tijeku postupka – Pretpostavka (Poslovnik Općeg suda, čl. 76. t. (e)) (t. 30., 31.)
2.                     Pravo Europske unije – Načela – Pravo na obranu – Pravo na saslušanje – Doseg – Obveza da se zainteresiranoj stranci omogući usmeno izražavanje – Nepostojanje (t. 59.)
3.                     Akti institucija – Obrazloženje – Obveza – Doseg – Ocjena obveze obrazlaganja s obzirom na okolnosti slučaja (čl. 296. UFEU‑a) (t. 71.)
4.                     Tužba za poništenje – Razlozi – Nepostojanje obrazloženja ili njegova nedostatnost – Pogreška u ocjeni – Razlikovanje (čl. 263. i 296. UFEU‑a) (t. 78.)
5.                     Sudski postupak – Iznošenje novih razloga tijekom postupka – Razlog iznesen prvi puta na raspravi – Nedopuštenost (Poslovnik Općeg suda, čl. 84. st. 1.) (t. 80.)
6.                     Proračun Europske unije – Financijska uredba – Naplata potraživanja od trećih osoba – Zahtjev za naknadu u obliku obavijesti o terećenju – Rok za obavješćivanje – Poštovanje razumnog roka – Kriteriji za ocjenu – Povreda – Posljedice (Uredba br. 966/2012 Europskog parlamenta i Vijeća, čl. 81.; Uredba Vijeća 1605/2002, čl. 73.a) (t. 90.‑92., 96., 103., 104., 128.)
7.                     Pravo Europske unije – Načela – Stečena prava – Granice – Odluka kojom se određuju mirovinska prava zastupnika u Europskom parlamentu i kojom se od njega traži vraćanje preplaćenih iznosa mirovina – Nepostojanje stečenih prava (Odluka Europskog parlamenta 2005/684) (t. 117., 118.)
Predmet
S jedne strane zahtjev za poništenje odluke predsjedništva Parlamenta od 26. lipnja 2014. kojom se potvrđuje odluka glavnog tajnika Parlamenta od 17. listopada 2011. kojom je određen mjesečni iznos mirovine imajući u vidu iznose uzete iz dva francuska mirovinska fonda i kojom je odlučeno da treba naplatiti iznos od 127 065,19 eura te, s druge strane, zahtjev za poništenje odluke Parlamenta od 22. rujna 2014.
Izreka
1.
Tužbe se odbijaju.
2.
F. Musso snosit će vlastite troškove i troškove Europskog parlamenta.